open-index/open-wikipedia-markdown huggingface dataset:
Phil Myre

**Philippe Louis Myre** (s.  1. marraskuuta 1948 Ste. Anne de Bellevue, Quebec) on entinen kanadalainen jääkiekkomaalivahti. Hänet varasi NHL:n Montreal Canadiens vuonna 1966. Myre pelasi NHL:ssä Montreal Canadiensissa, Atlanta Flamesissa, St. Louis Bluesissa, Philadelphia Flyersissa, Colorado Rockiesissa sekä Buffalo Sabresissa. 

Pelaajauransa jälkeen Philippe siirtyi valmentajaksi. Nykyisin hän on Florida Panthersien maalivahtivalmentaja.

## Lähteet
*Profiili hockeydraftcentral.com:issa
*
*
Bhartiya General Conference Mennonite Church

**Bhartiya General Conference Mennonite Church** on mennoniittakirkko Intiassa. Vuonna 2006 sillä oli 6727 jäsentä ja 26 seurakuntaa.

## Lähteet
* http://www.mwc-cmm.org/Directory/2006asiapacific.pdf
Maailmojen sota (täsmennyssivu)

**Maailmojen sota** voi tarkoittaa jotakin seuraavista:

* *[[Maailmojen sota]]* (*The War of the Worlds*), H. G. Wellsin romaani
* *[[Maailmojen sota (vuoden 1938 radiokuunnelma)|Maailmojen sota]]*, vuoden 1938 radiokuunnelma
* *[[Maailmojen sota (vuoden 1953 elokuva)|Maailmojen sota]]* (*The War of the Worlds*), vuoden 1953 elokuva
* *[[Independence day – Maailmojen sota]]*, vuoden 1996 elokuva
* *[[Maailmojen sota (vuoden 2005 elokuva)|Maailmojen sota]]* (*War of the Worlds*), vuoden 2005 elokuva
* *[[War of the Worlds (televisiosarja)|The War of the Worlds]]*, vuonna 2019 alkanut televisiosarja.
Mennonitische Freikirche Österreich

**Mennonitische Freikirche Österreich** on mennoniittakirkko Itävallassa. Vuonna 2011 sillä oli 424 jäsentä ja 6 seurakuntaa. Seurakunnat sijaitsevat Wienissä, Linzissä, Steyrissä, Welsissä ja Gmundenissa.

## Lähteet

## Aiheesta muualla
* Kotisivut
Jeffrey Williams

**Jeffrey Nels Williams**  (s. 18. tammikuuta 1958) on yhdysvaltalainen astronautti ja neljän avaruuslennon veteraani.

## Varhainen elämä ja koulutus
Williams kasvoi Winterissä, Wisconsinissa ja osallistui partiopoikatoimintaan. Hän hankki insinöörintutkinnon West Pointissa palvellen  Yhdysvaltain maavoimissa. Williams työskenteli maavoimien palveluksessa Johnstonin avaruuskeskuksessa 1987–1992 ennen osallistumistaan koelentäjän koulutukseen. 

Williams on naimisissa Anna-Marie Mooren kanssa. Heillä on kaksi poikaa. 
## Ura NASAssa
Vuonna 1996 NASA valitsi hänet astronauttikoulutukseen.  Williams lensi tehtäväspesialistina ja lentoinsinöörinä avaruussukkulalennolla STS-101 vuonna 2000.

Williams  toimii parhaillaan lentoinsinöörinä Kansainvälisen avaruusaseman (ISS) Retkikunta 21:ssä. Retkikunta 22:n alkaessa hän toimii  ISS:n komentajana. Williams  lensi ISS:lle 30. syyskuuta 2009 Sojuz TMA-16 -lennolla. Hän palasi Maahan 18. maaliskuuta 2010 lennolla Sojuz TMA-16.

Williams lensi myös Sojuz TMA-8:lla korvaten Retkikunta 12:n astronautin William McArthurin.  Hän oli aikaisemmin avaruudessa ISS:n Retkikunta 13:n lentoinsinöörinä ja tiedeupseerina. Hän palasi Maahan 29. syyskuuta 2006.

### Ensimmäinen tosiaikainen Twitter-istunto avaruudessa

21. lokakuuta 2009 Jeffrey Williamsin ja Retkikunta 21:n astronauttikollegan Nicole Stottin on tarkoitus osallistua ensimmäiseen tosiaikaiseen Twitteriä käyttävään keskusteluun ISS:n ja  NASAn päämajaan Washington D.C.:ssä kokoontuneen yleisön kanssa. Aikaisemmat astronauttien Twitter-viestit (twiitit) on lähetetty Johnsonin avaruuskeskuksen lennonvalvontaan, mistä ne on sitten lähetetty edelleen Internetiin.

## Lähteet

## Aiheesta muualla

*Jeffrey Williams Twitterissä 
*Williams NASAn blogissa 
*Williamsin Sojuz TMA-16 -lentoa edeltävä haastattelu  (10.5.2009) 
*Elämäkerta NASAn sivulla 
*Spacefacts biography of Jeffrey N. Williams
Pastavy

**Pastavy** () tai **Postavy** (; , ) on pienhkö kaupunki ja hallintopiirin keskus Vitsebskin alueen länsiosissa Valko-Venäjän pohjoisosissa. Vuoden 2009 väestönlaskenta antoi hallintopiirin asukasluvuksi 39&nbsp;487. Piirin asukkaista tilastot luokittelevat kaupunkilaisiksi Pastavyn kaupungin (19&nbsp;815 as.) ja piirin kahden kaupunkityyppisen taajaman eli Varapajevan (2&nbsp;857 as.) ja Lyntupyn (1&nbsp;609 as.) väestön. Loput piirin asukkaista katsotaan maaseutuväestöksi.

Kaupunki sijaitsee  maanteitse 21 kilometrin päässä Liettuan rajasta ja rajanylityspaikasta.

Kaupungin länsilaidalla näkyy satelliittikuvassa sotilaslentokenttä ja pohjoispuolella toinen pienempi lentokenttä, josta operoidaan esimerkiksi helikoptereita. Kaupungin läpi kulkee myös rautatie.

## Lähteet

## Aiheesta muualla

* Lyhyt kuvaus kaupungista  (BYcity.org)
* Kaupunkikuvaus   (garady.org)
* Поставский район - Lyhyet artikkelit taajamasta ja hallintopiiristä  (dorogiby.info)
* Pastavy 
* Kaupunkikartta  (BYcity.org)
* Pastavy - Lyhyt kuvaus  (belarustourism.by)
* WikiMapia karttalinkki, selitykset pääosin  tai 
* Neuvostoliiton aikaisia topografiakarttoja alueesta 
* Polkupyöräilyreittejä läntisen Vitsebskin alueella (Valko-Venäjällä)  (balticlakes.com)
* Kuvia kaupungista ,  tai  (razima.org)
* Kuvia piiristä ,  tai  (razima.org)
Bharatiya Jukta Christa Prachar Mandali

**Bharatiya Jukta Christa Prachar Mandali** on mennoniittakirkko Intiassa. Nimi tarkoittaa *Intian Yhdistynyttä Lähetyskirkkoa*. Sillä oli vuonna 2006 noin 6570 jäsentä ja 106 seurakuntaa.

## Lähteet
* http://www.mwc-cmm.org/Directory/2006asiapacific.pdf
NHL:n varaustilaisuus 1995

**Vuoden 1995 NHL:n varaustilaisuus** järjestettiin 8. heinäkuuta 1995 Edmonton Coliseumissa Kanadassa Albertan provinssin Edmontonissa.

## Varauskierrokset
### 1. kierros

### 2. kierros

### 3. kierros

### 4. kierros

### 5. kierros
105. Benoit Gratton, KH, WAS

106. Vladimír Országh, OLH, NYI

107. Igor Nikulin, OLH, ANA

108. Konstantin Golohvastov, H, TB

109. Jan Snopek, P, ANA

110. Aleksei Vasiljev, P, NYR

111. Marian Menhart, P, BUF

112. Niklas Anger, OLH, MON

113. Hugh Hamilton, P, HAR

114. Francois Cloutier, FLA

115. Wade Strand, DAL 

116. Miikka Kiprusoff, MV, SJS

117. Dale Purinton, P, NYR

118. Jason Morgan, KH, LA

119. Kevin Popp, P, BUF

120. Todd Norman, VLH, VAN

121. Brian Elder, MV, WIN

122. Chris Mason, MV, NJ

123. Daniel Bienvenue, VLH, BUF 

124. Joel Cort, P, WAS

125. Chad Wilchynski, P, DET

126. Dave Arsenault, MV, DET

127. Jeffrey Ambrosio, VLH, STL

128. Jan Hrdina, KH, PIT

129. Brent Johnson, MV, COL

130. Michal Broš, H, SJS

### 6. kierros
131. David Hruška, H, OTT

132. Dmitri Tertyšny, P, PHI

133. Peter Leboutillier, OLH, ANA

134. Mark Goodman, KH, TB

135. Jamie Sokolsky, P, PHI

136. Sylvain Daigle, MV, WIN

137. Igor Meljakov, H, LA

138. Boyd Olson, KH, MON

139. Doug Bonner, MV, TOR

140. Timo Hakanen, SJS

141. Dominic Marleau, DAL

142. Jaroslav Kudrna, VLH, SJS

143. Peter Slamiar, NYR

144. Brent Sopel, P, VAN

145. Yannick Tremblay, P, TOR

146. Marc Magliarditi, MV, CHI

147. Frederick Jobin, VLH, WAS

148. Adam Long, VLH, NJ

149. Marty Wilford, P, CHI

150. Clarke Wilm, KH, CAL

151. Jevgeni Šaldybin, P, BOS

152. Martin Špaňhel, VLH, PHI

153. Denis Hamel, VLH, STL

154. Aleksei Kolkunov, KH, PIT

155. John Cirjak, KH, COL

156. Tyler Perry, KH, DET

### 7. kierros
157. Benoit Larose, LA

158. Andrew Taylor, VLH, NYI

159. Mike LaPlante, P, ANA

160. Cory Murphy, P, TB

161. Martin Cerven, KH, EDM

162. Paul Traynor, P, WIN

163. Juha Vuorivirta, H, LA

164. Stéphane Robidas, P, MON 

165. Byron Ritchie, KH, HAR

166. Peter Worrell, VLH, FLA

167. Brad Mehalko, OLH, SJS

168. Robert Jindřich, P, SJS

169. Jeff Heil, MV, NYR

170. Stu Boedker, KH, VAN

171. Marek Melenovsky, KH, TOR

172. Brian Scott, H, BUF

173. Jeff Dewar, OLH, DAL

174. Richard Rochefort, KH, NJ

175. Steve Tardif, KH, CHI

176. Ryan Gillis, P, CAL

177. Per-Johan Axelsson, VLH, BOS

178. Martin Streit, H, PHI

179. Jean-Luc Grand-Pierre, P, STL

180. Derrick Pyke, PIT

181. Dan Smith, P, COL

182. Per Eklund, OLH, DET

### 8. kierros
184. Ray Schultz, P, OTT

185. Ihor Karpenko, MV, ANA

188. Jaroslav Obšut, OLH, WIN

192. Filip Kuba, P, FLA 

194. Ryan Kraft, KH, SJS

201. Casey Hankinson, OLH, CHI

205. Derek Bekar, OLH, STL

### 9. kierros
209. Libor Zábranský, P, STL

212. Zac Bierk, MV, TB

216. Éric Houde, KH, MON

217. Mike Rucinski, P, HAR

223. Daniil Markov, P, TOR

224. Rob Skrlac, LH, BUF

230. Jeff Lank, P, PHI

231. Jon Crawford, KH, WPG

## Lähteet
* Vuoden 1995 varaustilaisuus hockeydb.comissa
Saccherin nelikulmio

**Saccherin nelikulmio** on sellainen nelikulmio, jossa on kaksi suoraa kulmaa ja kaksi keskenään yhtäpitkää sivua. Mielenkiintoisia tuloksia saadaan tarkastelemalla kahden jäljelle jäävän kulman suuruutta.

## Historia
Saccherin nelikulmio on nimetty italialaisen jesuiittamatemaatikon Girolamo Saccherin (1667-1733) mukaan. Hän käytti nelikulmiota yrittäessään epäsuorasti todistaa Eukleideen paralleelipostulaattia. Saccheri tarkasteli tapauksia, joissa jäljelle jäävät kulmat oletetaan joko tylpiksi tai teräviksi. Tylppien kulmien tarkastelu johti selvästi ristiriitaan, mutta terävien kulmien tapaus jäi epäselväksi. Saccheri kuitenkin väitti päätyneensä tässäkin tapauksessa ristiriitaan, mikä olisi todistanut kulmien voivan olla ainoastaan suoria. Itse asiassa Saccheri ei onnistunut osoittamaan paralleelipostulaatin välttämättömyyttä, vaan loi pohjan myöhemmälle epäeuklidiselle geometrialle.

## Saccherin nelikulmio absoluuttisessa geometriassa
Tarkastellaan ensin Saccherin nelikulmiota absoluuttisessa geometriassa, eli tilanteessa, jossa suorien yhdensuuntaisuudesta ei tehdä mitään oletusta. Tällöin jäljelle jäävät kulmat ovat yhtäsuuret.

### Todistus

Olkoon nelikulmio ABCD Saccherin nelikulmio, kuten kuvassa. Olkoot kulmat \angle BAC ja \angle ABD suoria, 
ja olkoot AC = BD.

Piirretään halkaisijat AD ja BC.

Tällöin muodostuu kaksi yhtenevää kolmiota: \triangle ABD ja \triangle BAC .

Näin ollen halkaisijat AD ja BC ovat keskenään yhtäpitkät.

Nyt kolmioilla \triangle BCD ja \triangle ADC on kolme yhtäpitkää sivua, joten ne ovat yhtenevät.

Siis kulmat \angle BDC ja \angle ACD ovat yhtäsuuret.

## Saccherin nelikulmio euklidisessa geometriassa
Tarkastellaan nyt luonnollista, euklidista tapausta, eli kun paralleelipostulaatti on voimassa. Tällöin päädytään intuitiivisesti selvään tulokseen eli, että Saccherin nelikulmion kaikki kulmat ovat suoria. 

### Todistus

Lähdetään liikkeelle samanlaisesta Saccherin nelikulmiosta kuin absoluuttisen geometrian tapauksessa. 

Merkitään suoraa kulmaa lyhyesti symbolilla R .

Nyt koska 
\angle BAC + \angle ABD = R + R = 2R , niin suorat AC ja BD ovat yhdensuuntaiset, toisin sanoen ne eivät leikkaa toisiaan.

Tällöin 
\angle BAC + \angle ACD = 2R .

Siis
\angle ACD = R .

Samalla tavalla todistetaan, että
\angle BDC = R .

## Katso myös
* Euklidinen geometria
* Epäeuklidinen geometria

## Lähteet
* 
* 
* 
*
Million Dollar Beggars (albumi)

__NOTOC__
**Million Dollar Beggars** on samannimisen yhtyeen esikoisalbumi.

## Kappaleet
# Million Dollar Beggars
# (I Forgot to) Die at 27
# Stories…
# Gone With the Flow
# Delirium
# Good/Bad
# No One will Love You in the End
# Breaking the Rules
# Understand
# Fullspeed or Nothing

## Kokoonpano
* Micko Hell – laulu
* Tony Bite – kitara
* Bazil Rockheart – kitara
* Hardy Diamond – kitara
* Willie the Pimp – bassokitara
* TT Branen – kosketinsoitin
* The Beast – rummut

### Tuotanto
* Tuomo Valtonen – miksaaja
* Svante Forsbäck – masteroija
* Kalle Pyyhtinen – kansikuva

## Arvostelut
* Imperiumi.net: 

## Lähteet
2000-luku (albumi)

**2000-luku** on PMMP:n kokoelma, joka julkaistiin viiden CD:n boksina ja digitaalisesti 25. marraskuuta 2009. Kokoelma julkaistiin myös kuuden vinyylin boksina 11. tammikuuta 2012. Albumi nousi Suomen virallisen listan sijalle 39.

Kokoelma sisältää kaikki yhtyeen siihen mennessä julkaistut viisi albumia, singlejen B-puolina julkaistut raidat ja *[[Tilkkutäkki]]*-kokoelmalla julkaistun virren "Oi, Herra luoksein jää". Mukana on myös ensimmäinen PMMP-demo, "Rusketusraidat"-hitin demoversio nimeltä "Saunalaulu" vuodelta 2002 (ei vinyylillä).

Kokoelman ulkoasun on suunnitellut graafikko Maria Ahonen.

## Kappaleet

### CD 1 :Kuulkaas enot!
# Niina 
# Kesä-95 
# Rusketusraidat 
# Odotan 
# Joutsenet 
# Synestesia 
# Poika 
# Onnellinen päivä 
# Isin pikku tyttö 
# Ikuinen leikki

#### Extrat
# Säpinää 
# Mikkitelineestä on puolet minun
# Saunalaulu (demo)

### CD 2: Kovemmat kädet – Kumipainos
# Kovemmat kädet 
# Matkalaulu 
# Oo siellä jossain mun 
# Päiväkoti 
# Mummola 
# Matoja 
# Auta mua 
# Onni 
# Olkaa yksin ja juoskaa karkuun 
# Maria Magdalena 
# Salla tahtoo siivet 
# Kumivirsi 
# Pikkuveli

### CD 3: Leskiäidin tyttäret
# Joku raja 
# Kiitos 
# Kesäkaverit 
# Henkilökohtaisesti 
# Taiteilia 
# Päät soittaa 
# Onko sittenkään hyvä näin 
# Tässä elämä on 
# Kohkausrock 
# Leskiäidin tyttäret

#### Extrat
# Rotat (live)
# Oi, Herra luoksein jää (virsi 555)

### CD 4: Puuhevonen
# Puuhevonen
# Jospas minä kissan saisin 
# Lörpötys 
# Katinka 
# Minä soitan harmonikkaa 
# Täti Monika 
# Etkö ymmärrä 
# Hyljätty nukke 
# Magdaleena 
# Neljä kissanpoikaa 
# Mustan kissan tango 
# Suojelusenkeli 
# Ihahaa 
# Pikku Lauri 
# Hyvin hiljaa

#### Extrat
# Atsipoppaa

### CD 5: Veden varaan
# Kuvia
# San Francisco 
# Lautturi 
# Viimeinen valitusvirsi 
# Taajama 
# Pariterapiaa 
# Merimiehen vaimo 
# Tulva 
# Lapsuus loppui 
# Se vaikenee joka pelkää

#### Extrat
# Pariterapiaa (T.A. Kaukolampi 10 Mg remix) 
# Pariterapiaa (Uusi Fantasia remix) 
# Pariterapiaa (Pox Mawer rmx)
## Arvostelut
* Soundi: 

## Lähteet
James Scott

**James Scott** voi tarkoittaa seuraavia henkilöitä

* James Scott (1649–1685), Monmouthin herttua, Kaarle II:n avioton poika
* James Scott, brittiläinen poliitikko
* James George Scott (1851–1935), brittiläinen diplomaatti
* James Scott (1885–1938), yhdysvaltalainen ragtime-säveltäjä
* James Scott, yhdysvaltalainen amerikkalaisen jalkapallon pelaaja
* James C. Scott (s. 1936), yhdysvaltalainen politiikan tutkija
* James M. Scott (s. 1911), yhdysvaltalainen keksijä
* James Scott (s. 1979), brittiläinen näyttelijä
* James Hope-Scott (1812–1873), englantilainen asianajaja
* James Scott, skotlantilainen poliitikko
* James Scott, yhdysvaltalainen rikollinen
* James Scott, yhdysvaltalainen nyrkkeilijä
* James Scott, hahmo televisiosarjassa *Shortland Street*
Pierre Larouche

**Pierre R. Larouche** (s. 16. marraskuuta 1955 Taschereau, Quebec, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. 

Pittsburgh Penguins varasi Larouchen  ensimmäisellä kierroksella varausvuorolla 8.

Ennen NHL-uraansa Larouche pelasi juniorina QMJHL:n Quebec Rempartsissa ja Sorel Black Hawksissa kaudet 1972–1974. Kaudella 1973–1974 Larouche voitti Jean Béliveau Trophyn QMJHL:n parhaana pistemiehenä. Hän teki tuolla kaudella 67:ssä runkosarjan ottelussa tehopisteet 94+157=251. Pistemäärä säilyi Kanadan junioriliigojen ennätyksenä vuoteen 1984 asti, jolloin Mario Lemieux rikkoi ennätyksen 282 pisteellään. 

Larouche teki debyyttinsä NHL:ssä kaudella 1974–1975 pelaten hänet varanneessa Pittsburghissa 79 runkosarjan ottelua tehopistein 31+37=68. Larouche pelasi Pittsburghissa kaudet 1974–1978 ja teki kaudella 1975–1976 historian kuudentenatoista pelaajana yli 50 maalia runkosarjassa (53). Larouche oli tuohon aikaan myös NHL:n historian nuorin 50 maalia kaudessa tehnyt pelaaja. Vuonna 1980 Wayne Gretzky rikkoi kyseisen ennätyksen.

Larouche siirtyi kesken kauden 1977–1978 Montreal Canadiensiin. Kaudella 1979–1980 Larouchesta tuli ensimmäinen pelaaja, joka on kahdessa eri joukkueessa tehnyt 50 maalia runkosarjassa, kun hän teki tehopisteet 50+41=91 runkosarjassa 73 ottelussa. Montrealissa Larouche voitti Stanley Cupin vuosina 1978 ja 1979. 

Kesken kauden 1981–1982 Larouche siirtyi Hartford Whalersiin, jossa pelasi kaksi kautta ennen siirtymistään New York Rangersiin kaudeksi 1983–1984. 

Larouche pelasi Rangersissa kaudet 1983–1988 ennen kuin lopetti uransa vuonna 1988. 

## Tilastot

## Lähteet

*
*
Jón Sveinsson

**Jon "Nonni" Sveinsson** (1857 Mödruvellir, Islanti – 1944 Köln, Saksa) oli islantilainen kirjailija. Hän opiskeli Ranskassa jesuittakoulussa ja jatkoi opintoja Alankomaissa ja Britanniassa. Hän on kirjoittanut kaikkiaan kaksitoista lastenkirjaa, joiden päähenkilönä on Nonni. Niitä käännety kymmenille kielille.

Jón opiskeli jesuiittakoulussa Ranskassa. Hän kääntyi katolisuuteen ja liittyi jesuiittoihin. Hän oli Kööpenhaminassa latinakoulun opettaja 1883–1912. Hän sai Nonni-nuortenkirjoillaan mainetta myös ulkomailla. Hän kuvaa niissä omaa nuoruuttaan ja matkojaan. Hän kirjoittamistaan kirjoista osa ilmestyi vasta hänen kuolemansa jälkeen. Hänen lapsuudenkotinsa *Nonnahús* Akureyrissa on nykyisin museona.

Jón tunnettiin "Nonnina" ja hänen 23-vuotiaana kuollut veljensä "Mannina". Jónin tarinoiden pohjalta on tehty televisiosarja *Nonni und Manni*. 

## Lähteet

## Aiheesta muualla
* Nonnahús and Nonni - the Honorary Citizen of Akureyri the Capital City of North-Iceland, Guide to Iceland
Million Dollar Beggars

**Million Dollar Beggars** on helsinkiläinen hard rock -yhtye. Yhtyeen jäsenet ovat soittaneet mm. yhtyeissä Denigrate, Micko Hell & Motherfuckers, Twilight Ophera, Gloomy Grim, Fragile Hollow ja Dr. Purple.

## Jäsenet
* Micko Hell – laulu
* Toni Bite – kitara
* Bazil Rockheart – kitara, taustalaulu
* Hardy Diamond – soolokitara, akustinen kitara
* Willie the Pimp – basso
* The Beast – rummut
* TT – kosketinsoitin

## Diskografia
* 

## Lähteet

## Aiheesta muualla
* milliondollarbeggars.com
William Shepherd

**William McMichael Shepherd** (s. 26. heinäkuuta 1949 Oak Ridge, Tennessee, Yhdysvallat) on  entinen astronautti, joka toimi Kansainvälisen avaruusaseman ensimmäisen pysyvän miehistön, Retkikunta 1:n komentajana. 

Shepherd palveli Yhdysvaltain laivaston Navy SEAL -erikoisjoukoissa. Hänellä on M.Sc.-tutkinto koneenrakennuksesta ja meritekniikasta MIT:stä. Shepherd on naimisissa houstonilaisen Beth Stringhamin kanssa.

## Ura NASAssa
Shepherd valittiin NASAn astronauttikoulutukseen vuonna 1984. Vuonna 1986 Shepherdin Navy SEAL -taidot osoittautuivat odottamatta NASAlle hyödyllisiksi hänen osallistuessaan avaruussukkula Challengerin onnettomuuden jälkeisiin meripelastustehtäviin. 

Shepherd osallistui tehtäväspesialistina kolmelle avaruussukkulalennolle: STS-27 vuonna 1988, Ulysses-aurinkoluotaimen laukaisseelle lennolle STS-41 vuonna 1990, sekä lennolle STS-52 vuonna 1992.

Maaliskuusta 1993 tammikuuhun 1996 Shepherd työskenteli erilaisissa Kansainvälisen avaruusaseman (ISS) johtotehtävissä. 31. lokakuuta 2000–21. maaliskuuta 2001 Shepherd ja venäläiset kosmonautit Juri Gidzenko ja Sergei Krikaljov muodostivat ISS:n ensimmäisen pysyvän miehistön (Retkikunta 1) Shepherdin toimiessa ISS:n komentajana. 

Shepherdille on myönnetty Yhdysvaltain kongressin myöntämä *Congressional Space Medal of Honor* -mitali. Hän jäi laivastosta eläkkeelle vuonna 2001.

## Lähteet

## Aiheesta muualla

*Elämäkerta NASAn sivulla 
*Shepherdin Sojuz TM-31:n lentoa (Retkikunta 1) edeltävä haastattelu  (päivitetty 16.5.2002) 
*Shepherdin pitämät Retkikunta 1:n lokitiedostot 
*Williams Shepherd, 51, the commander of the first full-time crew of the International Space Station Space.com 31.10.2000
*Navyseals.com: William Shepherd
Teppo Vihola

**Teppo Tapani Vihola** (19. syyskuuta 1954 Jyväskylä – 27. syyskuuta 2024 Jyväskylä) oli suomalainen historiantutkija, dosentti ja museonjohtaja. Vihola toimi Suomen maatalousmuseo Saran johtajana vuosina 2009–2018 ja tätä ennen Snellman-instituutin johtajana, sekä Kuopion kesäyliopiston tiederehtorina. Suomen maatalousmuseon johtajan tehtävästä hän jäi eläkkeelle vuoden 2018 lopussa.

Filosofian tohtori Vihola on työskennellyt assistenttina, yliassistenttina ja Suomen historian dosenttina Jyväskylän yliopiston historian laitoksella. Lisäksi hän on toiminut taloushistorian dosenttina Joensuun yliopistossa, sekä Suomen Akatemian tutkimusassistenttina. Vihola on kirjoittanut historioita Keuruun ja Lahden kaupungeille, Keski-Suomen liitolle sekä MeritaNordbankenille. Hän tutki väitöksessään suomalaisen maatalouden muuttumista 1860-luvun nälkävuosista ensimmäiseen maailmansotaan asti.

## Julkaisuja
**”Molotovin rauhankyyhkyt” Kuopion taivaalla: Kuopion pommitukset talvisodassa 1939-40*. Gummerus, Jyväskylä, 2009. 
**Lahden historia 3, Lahden talouselämän historia*. Lahti, 1996. 
**Rahan ohjaaja. Yhdyspankki ja Merita 1950-2000*. Merita, Jyväskylä, 2000.

## Lähteet

## Aiheesta muualla
*Viholan haastattelutallenne aiheesta "Snellman ja Kuopio" (2004)
Sandi Toksvig

**Sandra Birgitte ”Sandi” Toksvig** (s. 3. toukokuuta 1958 Kööpenhamina, Tanska) on tanskalainen, Isossa-Britanniassa asuva koomikko, juontaja ja kirjailija.

Toksvig kävi high schoolin Yhdysvalloissa. Yliopistotutkinnon arkeologiasta ja antropologiasta hän suoritti Cambridgen yliopistossa. Hän esiintyi myös Cambridge Footlightsissa. Televisio-ohjelmia, joissa Toksvig on esiintynyt ovat muun muassa *Behind the Headlines*, *The Big One with Mike McShane*, *[[Have I Got News for You]]*, *Island Race with John McCarthy*, *[[Whose Line Is It Anyway?]]* ja *Call My Bluff*. Radiossa hän on juontanut muun muassa matkailuohjelmaa *Excess Baggage* ja on vuodesta 2006 toiminut puheenjohtajana visailuohjelmassa *[[The News Quiz]]*.

Toksvig on myös kirjoittanut kirjoja, sekä lapsille että aikuisille. Sandi Toksvigin isä oli journalisti ja europarlamentaarikko Claus Toksvig.

## Lähteet

## Aiheesta muualla
* Sandi Toksvigin blogi
Harry Henriksson

**Harry Mikael Bertil Henriksson ** (26. kesäkuuta 1907 Turku – 29. marraskuuta 1981) oli suomalainen taidemaalari. 
Henriksson opiskeli Turun Taideyhdistyksen piirustuskoulussa 1924–27 ja Tukholman Kungl. Akademien för de Fria Konsternassa 1933–35.  Henriksson toimi Turun Taideyhdistyksen piirustuskoulun opettajana 1933–1964 ja rehtorina 1964–1969.
 
Henriksson debytoi Turussa 1926. Hän oli mukana perustamassa Turun Graafillisen Taiteen Yhdistystä 17. maaliskuuta 1933.
Henrikssonille myönnettiin Pro Finlandia -mitali 1965 ja Kuvataiteen valtionpalkinto 1980.
  
## Kuvia töistä
* Turun tori, 1931
* Linblomin kivitalo, 1956  

## Lähteet
* Margareta Willner-Rönnholm, Taidekoulun arkea ja unelmia, Turun Piirustuskoulu 1830–1981, Turun maakuntamuseo – Turun Taidemuseo 1996. 
* Anna-Mari Rosenlöf: Turun taidegraafikot ry – Grafiikan yhdistys taiteilijoiden ammatillistumisen välineena, Pro gradu -tutkielma, Taidehistoria, Turun yliopisto sl 2009
* Rosenlöfin Pro gradu-tutkielma 

### Viitteet

## Aiheesta muualla
*
* Harry Henriksson Kirjav@ - Valtion taidemuseon kirjaston kokoelmatietokannassa
Steve Duchesne

**Steve Duchesne** (s. 30. kesäkuuta 1965 Sept-Îles, Quebec, Kanada) on uransa lopettanut kanadalainen jääkiekkoilija, pelipaikaltaan puolustaja. 

Ennen NHL-uraansa Duchesne edusti kaudet 1983–1985 Drummondville Voltigeursia QMJHL:ssä. Duchesnea ei koskaan varattu NHL:ään, vaan hän teki sopimuksen vapaana pelaajana Los Angeles Kingsin kanssa 1. lokakuuta 1984. Duchesne pelasi vielä kauden 1985–1986 AHL:n New Haven Nighthawksissa ennen kuin pelasi ensimmäisen pelinsä NHL:ssä kaudella 1986–1987. Ensimmäisellä NHL-kaudellaan Duchesne valittiin tulokkaiden tähdistökentälliseen. Kaudella 1988–1989 teki eniten alivoimamaaleja puolustajista (5). Duchesne pelasi Los Angelesissa viisi kautta, ennen kuin hänet kaupattiin Philadelphia Flyersiin 30. toukokuuta 1991 kaupassa, jonka seurauksena Jari Kurri siirtyi Los Angelesiin. 

Duchesne pelasi Philadelphiassa vain yhden kauden ennen kuin hänet kaupattiin Quebec Nordiquesiin isossa pelaajakaupassa, jossa Eric Lindros siirtyi Philadelphiaan ja Duchesnen lisäksi Quebeciin siirtyi muun muassa Peter Forsberg.

Quebecissa Duchesne pelasi vain yhden kauden ja teki 82:ssa runkosarjan ottelussa tehopisteet 20+62=82. Huimasta pistemäärästä huolimatta kauden jälkeen Duchesne kaupattiin St. Louis Bluesiin. Kahden St. Louisissa pelatun kauden jälkeen Duchesne kaupattiin jälleen, tällä kertaa Ottawa Senatorsiin. Kahden Ottawan kauden jälkeen Duchesne kaupattiin takaisin St. Louisiin vaihdossa Igor Kravtšukiin. Kauden jälkeen Duchesne vaihtoi jälleen seuraa, kun hän teki vapaana pelaajana sopimuksen ensimmäisen NHL-seuransa Los Angelesin kanssa.

Duchesne pelasi Los Angelesissa vain puoli kautta ennen kuin hänet kaupattiin Philadelphiaan. Kauden jälkeen Duchesne teki vapaana pelaajana sopimuksen Detroit Red Wingsiin, jossa pelasi kolme kautta ennen kuin lopetti uransa kauden 2001–2002 jälkeen. Viimeisellä NHL-kaudellaan Duchesne voitti myös uransa ainoan Stanley Cupin. 

Duchense pelasi NHL:n tähdistöottelussa vuosina 1989, 1990 ja 1993. 

Duchesne edusti Kanadan maajoukkuetta vuosien 1994 ja 1996 jääkiekon maailmanmestaruuskilpailuissa joissa voitti kultaa vuonna 1994 ja hopeaa vuonna 1996. 

Nykyisin Duchesne asuu Texasin osavaltion Dallasissa vaimonsa ja kahden lapsensa kanssa. 

## Tilastot

## Lähteet
*
*
Hannu Hämäläinen (kuvataiteilija)

**Hannu Juha Kalervo Hämäläinen** (4. helmikuuta 1947 Ruokolahti – 20. lokakuuta 2013 Turku) oli turkulainen taidegraafikko. Vanhemmat autonkuljettaja Kalervo Hämäläinen ja Eeva Turku o.s. Orpana.

Hämäläinen opiskeli Turun Taideyhdistyksen piirustuskoulussa 1967–1970. Hän toimi Turun Taideyhdistyksen piirustuskoulun opettajana 1981–1988 ja vt. rehtorina 1987–1988. Hämäläinen debytoi Turussa 1968.

Hämäläiselle myönnettiin Kuvataiteen valtionpalkinto 1980. Hämäläisen puoliso oli Orvokki Lehtinen. Heillä on yksi poika.

## Lähteet
* 

### Viitteet

## Aiheesta muualla
* Don's maps: Nets and skis
* Hannu Hämäläisen Galleria
Dave Lowry

**David John Lowry** (s. 14. helmikuuta 1965 Sudbury, Ontario) on uransa lopettanut kanadalainen jääkiekkoilija, pelipaikaltaan vasen laitahyökkääjä.

Vancouver Canucks varasi Lowryn  kuudennella kierroksella varausvuorolla 110. 

Lowry pelasi ennen NHL-uraansa kolme kautta OHL:n London Knightsissa. 

Lowry debytoi NHL:ssä kaudella 1985–1986 hänet varanneessa Vancouverissa tehden runkosarjassa 73 ottelussa tehopisteet 10+8=18. Lowry pelasi Vancouverissa kolme kautta ennen kuin hänet kaupattiin kaudeksi 1988–1989 St. Louis Bluesiin vaihdossa Ernie Vargasiin. Lowry pelasi suurimman osan ensimmäisestä St. Louisin kaudestaan farmijoukkue Peoria Rivermenissä AHL:ssä, St. Louisissa hän pelasi 22 runkosarjaottelua ja kymmenen pudotuspeliä. Lowry pelasi St. Louisissa viisi kautta ennen siirtymistään Florida Panthersiin. 

Floridassa Lowry pelasi uransa parhaat kaudet ja pääsi kaudella 1995–1996 Stanley Cup -finaaleihin, joissa kuitenkin Colorado Avalanche voitti Floridan suoraan otteluvoitoin 4–0. Samalla kaudella Lowry sai lempinimen ”Mr. Playoff”, kun hän teki pudotuspeleissä 10 maalia. Kaudeksi 1997–1998 Lowry kaupattiin yhdessä ensimmäisen kierroksen varausvuoron  kanssa San Jose Sharksiin vaihdossa Viktor Kozloviin ja viidennen kierroksen varausvuoroon 1998 varaustilaisuudessa.

Kolmen San Josen kauden jälkeen Lowry siirtyi Calgary Flamesiin, jossa pelasi uransa viimeiset neljä kautta. Lowry lopetti uransa kauden 2003–2004 jälkeen. Hän toimi Calgaryn kapteenina kaudet 2000–2002. 

Peliuran jälkeen Lowry on toiminut sekä apu- että päävalmentajana WHL:n Calgary Hitmenissä, ja nykyisin hän on Calgary Flamesin apuvalmentaja. 

## Tilastot

## Lähteet
*
*
Canadian Conference of Mennonite Brethren Churches

**Canadian Conference of Mennonite Brethren Churches** on mennoniittakirkko Kanadassa. Se on perustettu niille Kanadan mennoniitoille, jotka ovat syntyperältään Etelä-Venäjältä. Se on osa suurempaa Mennonite Brethren Church:ia. Vuonna 2006 sillä oli 35 770 jäsentä ja 246 seurakuntaa.

## Linkit
* Kotisivut 

## Lähteet
* http://www.mwc-cmm.org/Directory/2006namerica.pdf
Chortitzer Mennonite Conference

**Chortitzer Mennonite Conference** () on mennoniittakirkko Länsi-Kanadassa. Vuonna 2006 sillä oli 1650 jäsentä ja 13 seurakuntaa.

## Historia
Seurakunnan perustajien ryhmä tuli Manitobaan Venäjältä 1874. Heitä kutsuttiin ensin *Bergthalereiksi*, mutta myöhemmin heidät tunnettiin *Chortitzerin kirkkona*, koska heidän piispansa Gerhard Wicken (1827-1900) asui Chortitzerin kylän lähellä (nykyään Randolph). Ryhmä oli hyvin konservatiivinen. He lauloivat ilman säestystä harmoonin melodiaa eivätkä he osallistuneet sunnuntaijumalanpalveluksiin tai iltahartauksiin. Heidän jumalanpalveluksissa käytettiin vain saksan kieltä.

Vuonna 1948 ryhmä konservatiisia perheitä muutti Paraguyaan. Tämä avasi mahdollisuuksia muutoksiin Chortitzerin konferensissa. Lisättiin kristittyjen opetusta Raamatun opinnoilla, nuorten koulutusohjelmilla ja jumalanpalveluksissa alettiin käyttämään myös englannin kieltä. Kuitenkin pääkirkko sijaitsee Steinbachissa, Manitobassa ja julkaisee CMC Chronicle -lehteä ja lähettää radio-ohjelmia saksankielisille mennoniiteille Etelä-Afrikkaan, Meksikoon, Belizeen ja Kanadaan.

## Lähteet
* http://www.mwc-cmm.org/Directory/2006namerica.pdf 

## Aiheesta muualla
* Kotisivut
Evangelical Mennonite Conference

**Evangelical Mennonite Conference** on evankelinen mennoniittakirkko Kanadassa. Sillä on seurakuntia viidessä Kanadan provinssissa: Albertassa, Brittiläisessä Kolumbiassa, Manitobassa, Ontariossa, ja Saskatchewanissa. Vuonna 2006 sillä oli 7270 jäsentä ja 53 seurakuntaa.

## Linkit
* Kotisivut

## Lähteet
* http://www.mwc-cmm.org/Directory/2006namerica.pdf
La Crête Bergthaler Mennonite Church

**La Crête Bergthaler Mennonite Church** on mennoniittakirkko Kanadassa. Vuonna 2006 sillä oli noin 1000 jäsentä ja 6 seurakuntaa.

## Lähteet
* http://www.mwc-cmm.org/Directory/2006namerica.pdf
Fort Frances

**Fort Frances** on kaupunki Ontarion provinssin luotesosassa, Kanadassa. Kaupunki sijaitsee Rainy River Districtin hallinnollisella alueella, paikassa jossa Rainy Lake -järvi laskee Rainy River -jokeen. Fort Francesin väkiluku on 8&nbsp;103 (2006). Joki muodostaa Kanadan ja Yhdysvaltain rajan ja joen vastarannalla sijaitsee International Falls. Kaupungit yhdistää Fort Frances-International Falls International Bridge -silta. Kaupungin suurin työllistäjä on 1900-luvun alkupuolella perustettu sellu- ja paperitehdas, jonka nykyinen omistaja on kanadalainen AbitibiBowater-metsäyhtiö. Fort Frances on suosittu urheilukalastajien kohde ja kaupungissa järjestetään vuotuinen Fort Frances Canadian Bass Championship -kalastuskilpailu.

## Historia

Ensimmäinen eurooppalainen alueella oli vuonna 1688 ranskalainen tutkimusmatkailija Jacques de Noyon, joka rakensi alueelle pienen tukikohdan ja vietti siellä yhden talven. Vuonna 1717 Zacharie Robutel, sieur de la Noue rakennutti samaiselle alueelle Fort Tekamanigan -tukikohdan, mutta hylkäsi tämän pian rakentamisensa jälkeen. Pierre La Vérendrye saapui alueelle 1731 ja rakensi yhden läntisistä tukikohdista () Rainy Riverin varteen. Tämä uusi tukikohta mahdollisti useiden turkiskauppa yhtiöiden toiminnan alueella. North West Company rakensi oman tukikohtansa joen alajuoksulle 1780-luvulla, tästä "Athabaska House" -tukikohdasta muodostui tärkeä välietappi tuotteiden kuljetuksessa.

Hudson's Bay Company rakensi 1790-luvulla useita väliaikaisia tukikohtia Rainy Riverin varteen, mutta vasta vuonna 1818 rakensi "Lac la Pluie" -tukikohdan. Yhtiön kuvernööri George Simpson vieraili tukikohdassa vaimonsa Frances Ramsay Simpsonin kanssa vuonna 1. kesäkuuta 1830 ja linnoitus nimettiin hänen kunniakseen Fort Francesiksi 25. syyskuuta, samana vuonna. 1870-luvulla ensimmäiset eurooppalaiset siirtolaiset saapuivat kaupunkiin Dawson Route -reittiä pitkin, joka kulki perinteisen turkiskauppareitin linjaa pitkin läntiseen Kanadaan. Ilmaisen maan jako siirtolaisille ja Homesteads Act vuonna 1887 toi Fort Francesiin runsaasti uusia siirtolaisia. Samoihin aikoihin metsäteollisuus muodostui alueen tärkeimmäksi työllistäjäksi.

1900-luvun alussa Fort Frances koki voimakkaan teollistumisen buumin. Canadian Northern Railroad -rautatieyhtiö rakensi vuosien 1901–1903 välillä rautatieyhteyden Fort Francesiin. Fort Frances sai kaupunki oikeudet vuonna 1903. Rainy Riverin vesivoimala suunnitelmat aloitettiin vuonna 1905. Samana vuonna kaupungissa riehui suuri tulipalo, joka tuhosi suuren osan kaupungin bisnes korttelia. Amerikkalainen liikemies E.W. Backus perusti yhtiön joka vuosien 1905–1910 välillä rakensi Rainy Riverin vesivoimalan ja vuonna 1914 rakensi paperitehtaat Fort Francesiin ja International Fallssiin.

Ensimmäinen maantieyhteys rakennettiin Kenoran kaupunkiin vuonna 1936 ja Atikokaniin ja Thunder Bayhyn vuonna 1965.

## Lähteet
Mennonite Church Canada

**Mennonite Church Canada** on mennoniittakirkko Kanadassa. Vuonna 2006 sillä oli 34 000 jäsentä ja 245 seurakuntaa, mikä tekee siitä yhden Kanadan suurimmista mennoniittakirkoista.

## Linkit
* Kotisivut

## Lähteet
* http://www.mwc-cmm.org/Directory/2006namerica.pdf
New Reinland Mennonite Church of Ontario

**New Reinland Mennonite Church of Ontario** on mennoniittakirkko Ontariossa, Kanadassa. Kyseessä on vanhoillinen suunta, joka perustettiin vuonna 1984. Se pitää yhteyttä lähinnä muihin vanhoillisiin mennoniittaryhmiin Manitobassa. Ryhmällä ei nimestään huolimatta ole virallista yhteyttä muihin Reinland/Reinländer-nimeä käyttäviin ryhmiin. Vuonna 2006 sillä oli 260 jäsentä ja yksi seurakunta, kun vuonna 1990 jäseniä oli 464.

## Lähteet
* http://www.mwc-cmm.org/Directory/2006namerica.pdf 
* http://www.gameo.org/encyclopedia/contents/N497ME.html
Else

**Else** on naisen etunimi. Suomessa Elsen nimipäivä on 14. lokakuuta. Vuoden 2019 loppuun mennessä nimi Else on Suomessa annettu 2&nbsp;955 naiselle ja alle viidelle miehelle.

## Nimen alkuperä

Else on lyhennelmä nimestä Elisabet, joka tarkoittaa hepreaksi "Jumala on valani".

## Tunnettuja Elsejä

* Else Alfelt (1910–1974), tanskalainen taidemaalari
* Else Winther Andersen (s. 1941), tanskalainen poliitikko ja ministeri
* Else Aropaltio (1914–2008), suomalainen arkkitehti
* Else Berg (1877–1942), saksalainen taidemaalari
* Else Bugge Fougner (s. 1944), norjalainen poliitikko ja ministeri
* Else Holmelund Minarik (1920–2012), yhdysvaltalainen lastenkirjailija
* Else Marie Jakobsen (1927–2012), norjalainen tekstiilitaiteilija
* Else Kleen (1882–1968), ruotsalainen toimittaja
* Else Lasker-Schüler (1869–1945), saksanjuutalainen runoilija, prosaisti, näytelmäkirjailija ja kuvittaja
* Else Lassila, suomalainen lasten- ja nuortenkirjailija
* Else Lidegaard (1933–2025), tanskalainen toimittaja
* Else-Marie Lindmark-Ljungdahl (s. 1942), ruotsalainen meloja
* Else Lundin (1905–1988), suomalainen kustannustoimittaja ja kristillisen lastentyön uranuurtaja
* Else-Marthe Sørlie Lybekk (s. 1978), norjalainen käsipalloilija, olympiavoittaja ja maailmanmestari
* Else Mattila (1913–1980), suomalainen kirjailija
* Else Paaske (s. 1941), tanskalainen laulaja
* Else Marie Pade (1924–2016), tanskalainen säveltäjä
* Else Santoro (1927–2014), suomalainen radiotoimittaja ja ulkomaankirjeenvaihtaja
* Else Ury (1877–1943), saksalainen lasten- ja nuortenkirjailija
* Else Wikström (1918–1946), suomalainen kirjailija

## Lähteet

## Aiheesta muualla
Elsi

**Elsi** on naisen etunimi. Suomessa Elsin nimipäivä on 14. lokakuuta. Vuoden 2019 loppuun mennessä nimi Elsi on Suomessa annettu 2707 henkilölle.

## Nimen alkuperä

Elsi on lyhennelmä nimestä Elisabet, joka tarkoittaa hepreaksi "Jumala on valani".

## Tunnettuja Elsi-nimisiä

* Elsi Borg (1893–1958), suomalainen arkkitehti
* Elsi Hetemäki-Olander (1927–2023), Kokoomuksen kansanedustaja ja valtiopäiväneuvos
* Elsi Juupaluoma, o.s. *Ranta* (s. 1994), suomalainen kristillisdemokraattinen poliitikko
* Elsi Kangasharju (s. 1999), suomalainen salibandymaalivahti
* Elsi Katainen (s. 1966), keskustalainen poliitikko ja europarlamentaarikko
* Elsi Mustaniemi (s. 1953), suomalainen toimittaja ja uutisankkuri
* Elsi Sloan (s. 2000), suomalainen näyttelijä ja muusikko

## Kuvitteellisia Elsi-nimisiä

* Elsi Töyräs, tv-sarjassa Kotikatu

## Lähteet
Words at War

**Words at War** oli vuosina 1943&ndash;1945 esitetty yhdysvaltalainen radiokuunnelmasarja, jonka tuotti NBC yhteistyössä Council on Books in Wartimen kanssa. Sarjan jaksot pohjautuivat tositapahtumiin tai mahdolliseen tulevaisuuteen. Esimerkiksi jakso "The Story of the Secret State" kuvaa Saksan hyökkäystä Puolaan yksittäisen henkilön näkökulmasta katsottuna ja jakso "What to do about Germany" kertoo saksalaisten miehittämästä Yhdysvalloista vuonna 1985.

Sarjan näyttelijöinä vierailivat muun muassa Fredric March, Tallulah Bankhead ja Luis Van Rooten. Kaikkiaan jaksoja tehtiin 98. Sarjan tekijöihin kuulunut Erik Barnouw palkittiin työstään Peabody-palkinnolla vuonna 1944.

## Lähteet

## Aiheesta muualla
* Sarjan jaksoja mp3-muodossa
Pekka Saarelainen

**Petter ”Pekka” Saarelainen** (18. elokuuta 1868 Pielisjärvi – 16. toukokuuta 1933 Pielisjärvi) oli suomalainen maanviljelijä, herastuomari sekä Suomalaisen puolueen ja Maalaisliiton kansanedustaja.

Saarelaisen vanhemmat olivat maanviljelijä Petter Saarelainen ja Eva Ryynänen. Hän työskenteli maanviljelijänä Pielisjärvellä, toimi 12 vuotta lautamiehenä, oli Pielisjärven Kolin osuuskassan, jyvästön ja kirjaston hoitajana sekä aliupseerikoulun jälkeen Kuopion tarkk'ampujapataljoonassa osaston päällikkönä 1890–1893. Hän solmi avioliiton Kaisa Koposen kanssa 1893.

Saarelainen nousi Suomalaisen puolueen eduskuntaryhmään Walter Andersinin tilalle ajanjaksoksi 26. lokakuuta 1909 – 28. helmikuuta 1910. Maalaisliiton eduskuntaryhmään hän kuului 2. helmikuuta 1914 – 4. syyskuuta 1922 ja 1. toukokuuta 1924 – 20. lokakuuta 1930. Jokaisella kerralla hänet valittiin eduskuntaan Kuopion läänin itäisestä vaalipiiristä. Hän kuului eduskunnassa laki- ja talousvaliokuntaan, sotilasasiainvaliokuntaan sekä suureen valiokuntaan.

Saarelainen kuului Pielisjärven kunnallislautakuntaan ja kunnanvaltuustoon, Maalaisliiton Kuopion läänin itäisen piirin piiritoimikuntaan sekä Pohjois-Karjalan hevosjalostusliiton johtokuntaan. Pitkästä lautamiesurastaan hän sai herastuomarin arvonimen.

## Lähteet
Richard Dimbleby

**Richard Dimbleby** (25. toukokuuta 1913 Richmond upon Thames, Lontoo – 22. joulukuuta 1965 Lontoo) oli brittiläinen radio- ja televisiotoimittaja.

Aikaisemmin sanomalehtitoimittajana toiminut Dimbleby siirtyi BBC:n palvelukseen 1936. Toisen maailmansodan aikana hänestä tuli BBC:n ensimmäinen sotakirjeenvaihtaja, ja hän raportoi tapahtumapaikoilta muun muassa El Alameinin taisteluista ja Normandian maihinnoususta. Dimbleby oli myös tarkkailijana mukana noin 20 RAF:n pommituslennolla Saksaan ja hän oli ensimmäinen reportteri Bergen-Belsenin keskitysleirillä.

Sodan jälkeen Dimbleby siirtyi freelanceriksi, mutta jatkoi BBC:n televisioohjelmien parissa. Hän selosti muun muassa kuningatar Elisabet II:n kruunajaiset vuonna 1953 ja John F. Kennedyn sekä Winston Churchillin hautajaiset. Ajankohtaisohjelma *[[Panorama (brittiläinen televisio-ohjelma)|Panorama]]n* isäntänä hän oli 1955&ndash;1963. Radion puolella hän toimi puheenjohtajana tietokilpailuohjelmassa *Twenty Questions* ja juonsi *Down Your Way* -ohjelmaa.

Richard Dimbleby kuoli syöpään 52-vuotiaana. Hänen poikansa David ja Jonathan Dimbleby ovat myös radio- ja televisiotoimittajia.

## Lähteet

## Aiheesta muualla
* screenonline: Dimbleby, Richard (1913-1965)
Tarjouskartelli

**Tarjouskartelli** on samassa jakelu- tai tuotantoportaassa toimivien yritysten keskinäistä yhteistoimintaa, jolla pyritään poistamaan kilpailu tarjouskilpailuista. Toiminta on joko salaista tai avointa. Kartellin jäsenet yrittävät vaikuttaa tuotteen tai palvelun hintaan ja usein myös markkinoiden jakamiseen. Usein yhteistoiminta salataan ja näin johdetaan harhaan tarjousten pyytäjiä. Toiminta voi myös olla avointa ja kaikki tarjoajat antavat lähes samanlaisen tarjouksen, jotta kilpailuttajan olisi pakko tyytyä kartellin sopimaan hintatasoon. Tarjouskartelli on houkutteleva menettelytapa silloin, kun hyödykkeelle ei ole muodostunut selvää markkinahintaa. Jos kilpailuttajan pitkäaikainen käyttäytyminen on ennustettavissa, voivat tarjoajat vuorotella voittaakseen tarjouskilpailun, jolloin ei synny painetta kartellin hajoamiseen.

Suomen kilpailulaki (948/2011, 5 §) kieltää tarjouskartellit. Kiellolla pyritään kilpailuttajan saamien tarjousten itsenäisyyteen ja markkinaehtoisuuteen perustuvan hinnanmuodostuksen toimivuuteen. Yritykset eivät saa sopia, että jonkun on luovuttava tarjouksen tekemisestä tai tehtävä alempi tai korkeampi tarjous kuin toisen. Tarjouskartellista voidaan määrätä seuraamusmaksu (kilpailunrikkomismaksu). Sellainen tarjousyhteistoiminta on sallittua, jossa yhteinen tarjous koskee yhteistä suoritusta, esimerkiksi rakennusurakkaa, johon yksittäisen yrityksen voimavarat eivät riitä.

## Lähteet
HMS Dublin (1912)

**HMS Dublin** oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa.

## Valmistus

Alus tilattiin William Beardmore and Companyltä, missä köli laskettiin 3. tammikuuta 1911. Alus laskettiin vesille vielä saman vuoden lopulla 9. marraskuuta ja valmistui maaliskuussa 1913.

## Palvelus

Palvelukseen otettaessa alus liitettiin 1. taistelulaivaviirikköön, mistä se heinäkuussa siirrettiin Välimeren laivaston 1. risteilijäviirikköön. Syyskuussa alus siirrettiin 2. risteilijäviirikköön, missä se oli vuoden 1914 loppuun. Aluksen päällikkö John Kelly havaitsi 4. elokuuta 1914 juuri ensimmäisen maailmansodan alettua Saksan keisarikunnan laivaston risteilijät *[[SMS Goeben]]in* ja *[[SMS Breslau]]n* Messinansalmessa. Aluksen hiilestyksen päätyttyä 6. elokuuta se lähti Maltalta liittyäkseen Saksan laivaston aluksia takaa-ajaviin aluksiin. Matkalla se sai määräyksen leikata vihollisen kurssin ja yön aikana upottaa alukset torpedoin. Alukset eivät kuitenkaan kohdanneet.

Helmikuussa 1915 alus lähetettiin Dardanelleille, jossa se tuki 25. huhtikuuta ''HMS Implacablen'' miehistön maihinnousua Gallipolin X-rannalle. Alus lähetettiin toukokuussa Brindisiin, jossa se osallistui Albanian rannikolle tehtyihin iskuihin. Siihen osui 9. kesäkuuta Itävalta-Unkarin laivaston sukellusveneen *[[SM U-4 (KuK)|SM U-4:n]]* laukaisema torpedo. Alus kykeni osumasta huolimatta palaamaan kohtuullista vauhtia ajaen Brindisiin, jossa se makasi palveluskyvyttömänä, kunnes se palasi Englantiin korjattavaksi.

Vuonna 1916 palvelukseen palattuaan alus liitettiin Suuren laivaston 2. risteilijäviirikköön päällikkönään Albert Charles Scott. Alus osallistui 31. toukokuuta - 1. kesäkuuta viirikön mukana Skagerrakin taisteluun. Yöllisen taistelun aikana alus käytti 117 kappaletta 6 tuuman kranaatteja ja upotti yhdessä ''HMS Southamptonin'' kanssa Saksan laivaston hävittäjän. Alus kärsi taistelun kuluessa vaurioita, kun siihen osui viisi *[[SMS Elbing]]in* 5,9 tuuman kranaattia ja kahdeksan *[[SMS Stuttgart]]in*, *[[SMS Frauenlob]]in* ja *[[SMS Hamburg]]in* 4,1 tuuman kranaattia. Osumien seurauksena kolme miehistönjäsentä menetti henkensä ja 27 haavoittui.

*Dublin* palasi palvelukseen 17. kesäkuuta. Alus oli 3. toukokuuta 1917 Pohjanmerellä yhdessä ''HMAS Sydneyn'' ja hävittäjien *[[HMS Nepean]]in*, *[[HMS Obdurate]]n*, *[[HMS Pelican]]in* ja *[[HMS Pylades]]in* kanssa partioimassa Firthin- ja Humberin edustalla. Partiomatkan aikana osasto joutui kolmen sukellusveneen ja Zeppelin L43:n hyökkäyksen kohteeksi. Sodan päätyttyä alus sijoitettiin tammikuussa 1920 Afrikan aseman 6. risteilijäviirikköön, jossa se palveli vuoteen 1924 lukuun ottamatta lyhyttä jaksoa huhtikuussa Välimerellä 3.  risteilijäviirikössä. Alus palasi 1924 Englantiin, jossa alus poistettiin palveluksesta ja se sijoitettiin Noren reserviin. Alus myytiin heinäkuussa 1926 J. J. Kingille Trooniin romutettavaksi. Alus kuitenkin ajoi karille matkallaan romutettavaksi. Hylky nostettiin heinäkuussa 1927 ja romutettiin myöhemmin samana vuonna.

## Lähteet
*
*

### Viitteet
David Littman

**David Littman** (s. 13. kesäkuuta 1967 Cranston, Rhode Island) on yhdysvaltalainen entinen jääkiekkomaalivahti. Hänet varasi NHL:n Buffalo Sabres vuonna 1987 varausnumerolla 211.

Littman pelasi urallaan kolme NHL-ottelua; kaksi Buffalo Sabresissa ja yhden Tampa Bay Lightningissa. Nykyisin Littman toimii Electronic Artsin NHL-pelien luomisessa. 

## Lähteet

*
*
Anne-Mari Berg

**Anne-Mari Berg** (s. 20. maaliskuuta 1983 Helsinki) on suomalainen malli, juontaja ja tapahtumajärjestäjä. Berg tuli tunnetuksi Ilkka Kanervan tekstiviestikohun myötä vuonna 2005. Hänet on valittu Miss Elimäeksi ja Miss Kuopioksi. Hän toimi vuosina 2007–2008 juontajana Nelosen viihdeohjelmassa *Alaston Hollywood*. Hän oli avoliitossa Apocalyptica-sellisti Perttu Kivilaakson kanssa 2011−2014. 

Hän toimii Show Must Go On ry:n puheenjohtajana, ja järjestää KoskenRock-nimistä musiikkitapahtumaa Vaajakoskella.

## Lähteet
HMS Weymouth (1910)

**HMS Weymouth** oli Britannian kuninkaallisen laivaston Weymouth-luokan kevyt risteilijä ensimmäisessä maailmansodassa.

## Valmistus

Alus tilattiin Armstrong Whitworthilta, missä köli laskettiin 19. tammikuuta 1910. Alus laskettiin vesille 18. marraskuuta ja otettiin palvelukseen lokakuussa 1911.

## Palvelus
Palvelukseen otettaessa alus liitettiin koeajojen ja koulutuksen ajaksi Atlantin laivaston 3. taistelulaivaviirikköön, mistä se siirrettiin kesäkuussa 1913 Välimeren laivaston 2. risteilijäviirikköön. Alus lähetettiin elokuussa 1914 Intian valtamerelle etsimään Saksan keisarikunnan laivaston risteilijää *[[SMS Emden (1908)|SMS Emdeniä]]*. Se lähetettiin helmikuussa 1915 edelleen Itä-Afrikan rannikolle etsimään risteilijä *[[SMS Königsberg]]iä* Rufiji-joen suistosta, missä alus oli heinäkuuhun 1915.

Joulukuusta alkaen alus oli Adrianmerellä, mistä se siirrettiin 1916 Suuren laivaston 6. risteilijäviirikköön. Aluksen sijoituspaikaksi määrättiin joulukuussa Bermuda. Vuonna 1917 alus siirrettiin Brindisiin 8. risteilijäviirikköön. Siihen osui 2. lokakuuta 1918 Durazzon edustalla Itävalta-Unkarin laivaston sukellusveneen *[[SM U-28 (KuK)|SM U-28]]* laukaisema torpedo. Alus siirrettiin vaurioiden korjaamiseksi telakalle.

Kesäkuussa 1919 alus poistettiin Maltalla palveluksesta ja siirrettiin telakalle korjattavaksi. Alus liitettiin palvelukseen maaliskuussa 1920 palatessaan Etelä-Amerikkaan 7. risteilijäviirikköön, jossa se oli tammikuuhun 1921.

Alus palasi heinäkuussa Britteinsaarille, jossa se poistettiin palveluksesta ja sijoitettiin Noren reserviin. Alus palasi palvelukseen joulukuussa 1925 Noren reservin vara-amiraalin lippulaivana, kunnes se poistettiin syyskuussa 1927 uudelleen palveluksesta Portsmouthissa telakalle siirtoa varten.

*Weymouth* sijoitettiin 1928 poistolistalle ja myytiin lokakuussa samana vuonna.

## Lähteet
*
*

### Viitteet
HMS Yarmouth (1911)

**HMS Yarmouth** oli Britannian kuninkaallisen laivaston Weymouth-luokan kevyt risteilijä, joka palveli ensimmäisessä maailmansodassa.

## Valmistus

Alus tilattiin osana vuosien 1909-1910 laivasto-ohjelmaa London and Glasgow Companyltä, missä köli laskettiin 27. tammikuuta 1910. Alus laskettiin vesille 12. huhtikuuta 1911 ja valmistui huhtikuussa 1912.

## Palvelus
Palvelukseen otettaessa alus liitettiin Välimeren laivaston 4. taistelulaivueeseen, mistä se siirrettiin elokuussa 1913 Kiinan asemalle. Ensimmäisen maailmansodan alkaessa alus oli edelleen Kiinan asemalla. Alus määrättiin tuhoamaan Saksan keisarikunnan laivaston risteilijä *SMS Emden*. Alus valtasi lokakuussa alun perin kreikkalaisen *SS Pontoporuksen*, joka oli saksalaisaluksen hiililaivana. Alus upotti saksalaisen hiilialus *SS Markomannian*.

Joulukuussa alus palasi Britteinsaarille, jossa se liitettiin Suuren laivaston 2. risteilijäviirikköön ja edelleen 3. risteilijäviirikköön helmikuussa 1915. Alus osallistui 31. toukokuuta - 1. kesäkuuta 1916 viirikön mukana Skagerrakin taisteluun. Alus myytiin romutettavaksi 2. heinäkuuta 1929 Alloa South Breaking Companylle Rosythiin.

## Lähteet
*
*

### Viitteet